**Informatīvais ziņojums** “**Par Ministru kabineta 2016. gada 12. aprīļa sēdes protokollēmuma (prot. Nr.** **17,** **5.§) „Noteikumu projekts "Būvkomersantu klasifikācijas noteikumi"” 3. punktā dotā uzdevuma izpildi”**

Izpildot Ministru kabineta (turpmāk – MK) doto uzdevumu Ekonomikas ministrija sadarbībā ar Finanšu ministriju un tās padotības iestādi Valsts ieņēmumu dienestu izstrādājusi un iesniedz izskatīšanai Ministru kabinetā priekšlikumus par Valsts ieņēmumu dienesta (turpmāk – VID) un citu institūciju reģistru datu elektronisko apstrādi Būvniecības informācijas sistēmā, lai nodrošinātu datu par būvuzņēmumā strādājošo mēneša darba ienākumu salīdzināšanu profesiju grupās ar attiecīgajās profesiju grupās strādājošo darba ienākumiem valstī.

MK 2016.gada 12.aprīļa noteikumu Nr.211 “Būvkomersantu klasifikācijas noteikumi” (turpmāk – Noteikumi Nr.211) 34.3.apakšpunktā iekļautā norma Noteikumu Nr.211 spēkā esošajā redakcijā nosaka kvalifikācijas rezultāta korekciju būvuzņēmumam, kam darba samaksas rādītājs par iepriekšējo triju gadu periodu attiecībā pret vidējo darba samaksu būvniecības nozarē komersanta reģistrācijas valstī nav vismaz – 10% robežās. Šāds vērtējums būvniecībā nodarbināto personu darba samaksas līmeņa konstatēšanu nodrošina neņemot vērā uzņēmumā nodarbināto darba ņēmēju profesiju struktūru un ar to saistītās darba samaksas atšķirības.

Izvērtējot iespēju nodrošināt darba samaksas datu salīdzināšanu profesiju grupās atbilstoši VID sniegtajai informācijai konstatēts, ka **iespēju salīdzināt būvuzņēmumā strādājošo mēneša darba ienākumus profesiju grupās ar attiecīgajās profesiju grupās strādājošo darba ienākumiem valstī paredzēts nodrošināt Eiropas Reģionālās attīstības fonda finansētā Valsts reģionālās attīstības aģentūras (turpmāk – VRAA) projekta “E-iepirkumu un e-izsoļu platformas attīstība” ietvaros**. Projekta īstenošanas gaitā paredzēts izstrādāt integrācijas servisu datu apmaiņu ar VID, lai Elektronisko iepirkumu sistēmā būtu pieejama VID izziņa par vidējās stundas tarifa likmi profesiju grupās uzņēmumā un valstī, un būtu konstatējama uzņēmuma uzrādītās profesiju grupās (MK 2010.gada 18.maija noteikumu Nr.461 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” 1.pielikums Profesiju klasifikators četru zīmju līmenī) aprēķinātās vidējās stundas tarifa likmes atbilstība attiecīgajai vidējai likmei valstī. Plānotais izstrādes termiņš atbilstoši VID sniegtajai informācijai ir 2017.gada jūlijs. **Šāda funkcionalitāte atbilst MK 2016.gada 12.aprīļa sēdes protokollēmumā (prot. Nr.** **17,** **5.§) 3.punktā uzdotajām darba samaksas vērtēšanas prasībām.** Attiecībā uz IT risinājuma izstrādes izmaksām un pasākuma saimniecisko lietderību jāsecina, ka nav nepieciešams izstrādāt divus risinājumus ar līdzvērtīgu funkcionalitāti. **VRAA izstrādāto datu apmaiņas integrācijas servisu iespējams integrēt Būvniecības informācijas sistēmā,** papildinot būvkomersantu klasifikācijas risinājumu būvkomersantu reģistrā.

Vienlaikus, saskaņā ar 2016.gada 31.maija atbildīgo Ministru kabineta locekļu un būvniecības nozares pārstāvju sadarbības memoranda (turpmāk – Memorands) 2.1.uzdevumu, paredzēts noteikt minimālās atalgojuma likmes būvniecībā nodarbinātām personām. Atbilstoši Memorandam laika posmā līdz 2017.gada 1.janvārim šo uzdevumu veic nozares dara devēju organizācijas sadarbībā ar arodbiedrību. Prognozējams, ka līdz noteiktajam termiņam biedrības “Latvijas Būvuzņēmēju partnerība” izveidotā darba grupa būs piedāvājusi references algu noteikšanas principu un nosakāmās algu likmes. Attiecīgi, izpildot Memorandā doto uzdevumu pilnā apmērā, paredzēts, ka darba samaksas likmes profesiju kategorijās ar tām piemērojamiem kvalifikācijas koeficientiem tiek noteiktas kā saistošas nozarei parakstot ģenerālvienošanos. Līdz ar to, no brīža, kad būs stājusies spēkā ģenerālvienošanās vai grozījumi normatīvajos aktos, kas noteiks references darba algu likmes būvniecībā nodarbinātām personām, salīdzinot darba samaksu profesiju grupās uzņēmumā būs nepieciešams vērtēt nevis samaksas atbilstību vidējai darba samaksai valstī, bet gan tās atbilstību nozarē noteiktajām likmēm.

Ministru prezidenta biedrs,

ekonomikas ministrs A. Ašeradens

Iesniedzējs:

Ekonomikas ministrijas valsts sekretārs J. Stinka

30.12.2016 13:23

3905

Ķirule-Vīksne, 67013051

Brigita.Kirule-Viksne@em.gov.lv